cyanic-selkie/wikianc huggingface dataset:
Կիլիկյան Հայաստանի երաժշտություն
Երաժշտարվեստը։ Կիլիկիայում երաժշտական մշակույթն սկզբնավորվել է 10-11-րդ դարերում՝ բուն Հայաստանից փոխանցված երաժշտական բանավոր և գրավոր ավանդույթների հիման վրա։ ժողովրդական երգ-երաժշտությունը ծաղկել է հատկապես 11-12-րդ դարերում, նկատելիորեն ազդել հոգևոր երգարվեստի վրա, նպաստել հայ տաղերգության ծագմանն ու զարգացմանը և այլն։ Գուսան, արվեստում համալրվել ու կատարելագործվել է ժողովրդական և մասնագիտացված նվագարանների միակցությունը, զարգացել են հայրենները և քնար, ու վիպարգական բանահյուսությունը։ Ժողովրդական և գուսանական երգերից սակավաթիվ նմուշներ են պահպանվել, մեզ հասած նյութերը հիմնականում վերաբերում են հոգևոր երաժշտությանը։ Անիի անկումից անմիջապես հետո ազգային հոգևոր երգարվեստը ծաղկել է նաև Կիլիկիայում։ Քիչ ավելի ուշ գրեթե լիակատար իրագործվել են հայ հոգևոր մասնագիտացված երաժշտության՝ որպես միաձայնային արվեստի, պատմական բազմադարյան զարգացման գլխավոր միտումները։ Ամբողջապես ազգայնացվել են պաշտամունքն ու պաշտոներգությունը՝ քրիստոնեական երաժշտաբանաստեղծական կենցաղավարող ժանրերի վերջնական հայացմամբ։ Մեղեդային, վիպաքնարականության տարրերի շնորհիվ հայ հոգևոր երաժշտությունը դարձել է քրիստոնեական արվեստի ազգային շքեղ հատվածներից։ Շարականերգությունը հարստացվել է դարձվածք, զարտուղի, ծանր ու ստեղի տիպի եղանակներով։ 13-րդ դարի 1-ին տասնամյակներում Սսում ստեղծվել է խազավոր Շարակնոցի առավել ամբողջ, խմբագրությունը («հյըլկցի»՝ Գրիգոր Խուլի անունով), որը դարձել է Գևորգ Սկևռացու 13-րդ դարի վերջին խմբագրության հիմքը։ Ջարգացել են նաև «մանրուսման եղանակները», որոնք հանդիպում են 13-րդ դարից՝ մի շարք ուրույն խմբագրություններում՝ ժամանակի հեղինակավոր երաժշտապետների անուններով («Կոստանդի», «Առաքելցի», «Ասեցի» և այլն)։ 13-րդ դարի կեսերին Սսում ստեղծվել է զարդոլորուն երգեցողությունների մեկ այլ մատյան՝ Գանձարանը։ Ավարտուն տեսք են ստացել թվերգի նշաններով Ավետարանը, Խազավոր Շարակնոցը, Ճաշոցը, Մաշտոցը, Ճառընտիրը և այլն։ Վանական համալիրներում, դրանց կից բարձրագույն տիպի դպրոցներում և արվեստանոցներում են դաստիարակվել ժամանակի նշանավոր երաժիշտ բանաստեղծներ Գրիգոր Գ Պահլավունին, Ներսես Լամբրոնացին, Գրիգոր Սկևռացին, Գրիգոր Անավարզեցին և ուրիշներ։ Ներսես Շնորհալու ստեղծագործությունը մեծ ու նշանակալի երևույթ է համահայկական, նաև համաքրիստոնեական (մանավանդ՝ արլ. քրիստ.) չափանիշներով։ Կիլիկիայի՝ հայկական երաժշտամշակութային զարգացման մայրուղուց դուրս գալուց հետո էլ երկար ժամանակ շարունակվել է նրա ավանդույթների ազդեցությունը հայ իրականության վրա։ Առհասարակ ուշ միջնադարում (ընդհուպ մինչև 19-րդ դար) հայ գրիչները, երգիչներն ու խազագետներն օգտվել են կիլիկյան ծիսակատարկան մատյաններից և աշխատել միաձուլել Կիլիկյան ու բուն Հայաստանի երաժշտական լավագույն ավանդույթները։
Կատեգորիա:Կիլիկյան Հայաստանի երաժշտություն
Ռոմելու Լուկակու
Ծանոթագրություններ
Կատեգորիա:Մայիսի 13 ծնունդներ Կատեգորիա:1993 ծնունդներ Կատեգորիա:Բելգիացի ֆուտբոլիստներ Կատեգորիա:Չելսիի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Բելգիայի հավաքականի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2016-ի ֆուտբոլիստներ Կատեգորիա:Վեստ Բրոմվիչ Ալբիոնի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Իտալիայի լեգեոներ ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Մանչեսթեր Յունայթեդի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Աբբեի դը Սիտո
Աբբեի դը Սիտո (Abbaye de Citeaux), ֆրանսիական կիսափափուկ պանիր՝ պատրաստած կովի կաթից։
Պանրատեսակը հայտնի է նաև Տրապ դը Սիտո (Trappe de Cîteaux) անունով։ Ռեբլոշոն պանրի շարքին է պատկանում ։
Պատմություն
Պանիրը սկսել են արտադրել 1925 թվականից Սուրբ Նիկողայոս աբբայությունում։ Ամեն տարի մոնբելյար ցեղատեսակի 70 կովերի կաթից արտադրվում է շուրջ 60 տոննա Աբբեի դը Սիտո պանրատեսակից։ Արտադրանքի մեծ մասն իրացվում է տեղական շուկայում։
Պատրաստում
Աբբեի դը Սիտո պանիրը պատրաստելու համար օգտագործվում է մոնբելյար ցեղատեսակի կովի չպաստերիզացված կաթ։ Պանիրը հասունանում է հընթացս երկու ամիսների։ Այդ ընթացքում պանիրը կանոնավոր կերպով լվանում են և շուռ տալիս։
Նկարագիր
Պանրի գլուխն ունի սկավառակի տեսք, որի տրամագիծը 18 սանտիմետր է, բարձրությունը՝ 3,5-ից 4 սմ։ Պանրի ընդհանուր զանգվածը կազմում է 700 գրամ։ Աբբեի դը Սիտո պանրի գլուխը պատված է վարդագույն-նարնջագույն երանգով հարթ կեղևով, որն ունի սպիտակ փափուկ փառ։ Կեղևի տակ գտնվում է թեթևակի մամլած, միատարր, փայլուն սերուցքային միջուկը, որն ունի փղոսկրի գույն։ Այդ միջուկը կարող է լինել թեթակի ծորուն։ Պանրի ամբողջ զանգվածում կան տարածված ոչ մեծ աչքեր ։
Այս պանիրն աչքի է ընկնում նկուղային թեթև պանրահոտով, յուղոտ կրեմաձև կառուցվածքով, վառ քաղցրահամ մրգային համով ։ Հրամցնում են երիտասարդ սառեցված Բոժոլե (Beaujolais) և Բուրգունդյան (Bourgogne) գինիներով, որոնք ունեն մրգային փնջի և խաղողի բուրմունք։
Արտաքին հղումներ
Կատեգորիա:Ֆրանսիական պանիրներ Կատեգորիա:Կովի կաթից պանիրներ
Սայմոնը և Homo Sapiens ծրագիրը
«Սայմոնը և Homo sapiens ծրագիրը» (Simon vs. the Homo Sapiens Agenda, 2015), ամերիկացի կին գրող Բեքքի Ալբերտալլիի անդրանիկ վեպը ։ Պատմությունը դեռահաս գեյ Սայմոն Սփիրի մասին է, որը ստիպված էր կատարել քամինգ աութ այն բանից հետո, երբ նրան շանտաժի ենթարկեց համադասարանցին, որը հայտնաբերել էր Սայմոնի էլեկտրոնային նամակները, որոնք նախատեսված էին մեկ այլ տղայի համար։
Սյուժե
Սայմոն Սփիրն իր կողմնորոշումը թաքցնող տասնվեցամյա գեյ է, որն ավագ դպրոցի աշակերտ է։ Ոչ ոք չգիտի, որ նա շփվում է «Ժակ» մականվամբ մի տղայի հետ, որն իրեն անվանում է «Բլյու»։ Սակայն, երբ նրանք մտերմանում են, դպրոցական «ծաղրածու» Մարտինն իմանում է Սայմոնի գաղտնիքի մասին և սկսում շանտաժի ենթարկել նրան։ Գաղտնիքը պահպանելու համար Սայմոնը պետք է ծանոթացնի Մարտինին և Էբբիին։ Այնուհետև Սիմոնը ստիպված է լինում ելք գտնել իր հարմարավետության գոտուց և չկորցնել Բլյուին։
Սիքվել
Լեան դարձել է «Leah on the Offbeat» անվամբ սիքվելի գլխավոր հերոսը։ Սիքվելը թողարկվել է 2018 թվականի ապրիլի 24-ին ։
Մրցանակներ և անվանակարգեր
Դափնեկիր՝
Առաջադրված՝
Էկրանավորում
2018 թվականին գրքի մոտիվներով նկարահանվել է «Սիրով, Սայմոն» ֆիլմը, որտեղ գլխավոր դերակատարը Նիք Ռոբինսոնն է։ Միացյալ Նահանգներում ֆիլմը թողարկվել է 2018 թվականի մարտի 16-ին։
Ֆիլմի ռեժիսորը բացահայտ գեյ, սցենարիստ և կինոպրոդյուսեր Գրեգ Բեռլանտին է։
Համաշխարհային վարձույթում ֆիլմը հավաքել է 66,3 միլիոն դոլար, բյուջեն կազմել է 17 միլիոն դոլար ։
Ծանոթագրություններ
Կատեգորիա:Անգլերեն վեպեր Կատեգորիա:Ամերիկյան վեպեր Կատեգորիա:2015 գրքեր Կատեգորիա:ԼԳԲՏ-ն մշակույթի և արվեստի մեջ Կատեգորիա:21-րդ դարի գրականություն Կատեգորիա:Էկրանավորված ամերիկյան վեպեր Կատեգորիա:Անգլերեն գրքեր Կատեգորիա:Անգլերեն գրականություն
Արգենտինայի ազգային օրհներգ
Արգենտինայի ազգային հիմն (Himno Nacional Argentino), Արգենտինայի Ազգային оրհներգ։ Արգենտինայի ազգային օրհներգի բառերը գրել են Վիսենտե Լոպեսը և Պլանեսը, երաժշտությունը՝ Բլաս Պարերայի։ Երգն ընդունվել է որպես Ազգային оրհներգ 1813 թվականի մայիսի 11-ին՝ Իսպանիայից պաշտոնական անկախության հռչակումից երեք տարի անց։ Մայիսի 11-ը Արգենտինայում օրհներգի օրն է։
Ստեղծման պատմություն
1812 թվականի մայիսի 24-ին Վիսենտե Լոպեսը ներկա գտնվեց El 25 de Mayo ներկայացմանը, որը նվիրված էր 1810 թվականի մայիսի 25-ի հեղափոխությանը։ Լուիս Ամբրոսիո Մորանտեի հեղինակած պիեսը եզրափակվել է օրհներգի դերասանների երգեցողությամբ։ Լոպեսը ոգեշնչվեց և նույն գիշեր գրեց բանաստեղծությունների առաջին տողերը, որոնք հետագայում փոխարինեցին Մորանտեի բառերը, որոնց համար Բլաս Պարերան երաժշտություն էր գրում։ 1813 թվականի մայիսի 11-ին ընդհանուր օրենսդիր ժողովը (ժամանակավոր կառավարություն) որպես օրհներգ հաստատեց Marcha Patriótica-ի («Հայրենասիրական երթ») տեքստը և կոմպոզիտոր Բլաս Պարերային հանձնարարեց երաժշտություն ստեղծել նրանց համար։ Որոշ հեղինակներ կարծում են, որ Պարերան ի սկզբանե համաձայնել է, սակայն արդյունքը չի ներկայացվել:Ի վերջո, Պարերան հրաժարվեց երաժշտություն գրել՝ օրհներգի խոսքերը հարձակումներ էին պարունակում Իսպանիայի դեմ, իսկ Պարերան իսպանացի էր և վախենում էր թագավորի արձագանքից։ Մերժումից հետո նրան բանտ են նստեցրել, որտեղ մահապատժի սպառնալիքի տակ ստիպված է եղել երաժշտություն գրել։ Պարերան պատճենեց կտորներ այն գործերից, որոնք նա ստեղծել էր ավելի վաղ թատերական ներկայացումների համար։ Դրանից հետո նա ազատ արձակվեց և հետագայում հեռացավ Արգենտինայից՝ երկար տարիներ ապրելով Ռիո դե Ժանեյրոյում և Իսպանիայում, որտեղ մահացավ։
Ավարտված տարբերակն առաջին անգամ կատարվել է 1813 թվականի մայիսի 14-ին արիստոկրատ Մարիկիտա Սանչես դե Թոմփսոնի տանը։ Օրհներգի հրապարակային կատարումը տեղի է ունեցել նույն թվականի մայիսի 25-ին Բուենոս Այրեսի թատրոնում հայրենասիրական գիշերային հավաքի ժամանակ։ Սկզբնապես օրհներգը կոչվում էր Canción Patriótica Nacional («Ազգային հայրենասիրական երգ»), իսկ ավելի ուշ՝ պարզապես Canción Patriótica («Հայրենասիրական երգ»)։ 1847 թվականին օրհներգը հրատարակվեց Himno Nacional Argentino («Արգենտինայի Ազգային օրհներգ») անունով, և մինչ օրս պահպանում է այդ անունը։
Հետագա փոփոխություններ
1860 թվականին կոմպոզիտոր և դիրիժոր Խուան Պաբլո Էսնաոլան գործիքավորեց օրհներգի երաժշտությունը՝ այն դարձնելով ավելի ներդաշնակորեն հագեցած։
Տեքստի սկզբնական տարբերակը, որը կոչվում էր Լոպես Himno de Mayo («Մայիսյան օրհներգ») ստեղծվել է Իսպանիայից անկախության համար պայքարի ժամանակաշրջանում և լի էր հակաիսպանական հռետորաբանությամբ։19-րդ դարի ընթացքում հիմնը կատարվել է ամբողջությամբ։ Սակայն, ժամանակի ընթացքում զգացումը ատելության Իսպանիայի մարեց, և Արգենտինան դարձել է տուն բազմաթիվ իսպանացի ներգաղթյալների։1900 թվականի մայիսի 30-ին նախագահ Ռոքայի հրամանագրով ներդրվեց օրհներգի միայն առաջին և վերջին հատվածի հրապարակային կատարման պրակտիկան։
1924 թվականի օգոստոսի 2-ին մեկ այլ բանաձևով ամրագրվեց Պարերայի երաժշտությունը Էսնոլայի մշակման մեջ սի-բեմոլ մաժորի տոնայնության մեջ, և արգելվեց օրհներգի թեմայով երաժշտական տատանումները։
Կատարում
Արգենտինայի օրհներգի կատարումը կարգավորվում է 10302/1944 որոշմամբ։
Ջեյմս Էրլ Ռեյ
Ջեյմս Էրլ Ռեյ (James Earl Ray, ), ամերիկացի, որը մեղավոր է ճանաչվել ամերիկացի բապտիստ քարոզիչ, հռետոր և քաղաքացիական իրավունքների ակտիվիստ Մարտին Լյութեր Քինգի սպանության մեջ։ Ռեյը ծնվել է աղքատ ընտանիքում և պատանեկությունից զբաղվել է հանցավոր գործունեությամբ։ Դատարանի կողմից դատապարտվել է 99 տարվա ազատազրկման։ Մահացել է բանտում 1998 թվականին։ Ռեյի մեղավորության վերաբերյալ կասկածները դեռ չեն հանդարտվում։
Արգենտինայի ազգային օրհներգ
Կատարում
Այն դեպքերում, երբ օրհներգի կատարումը սահմանափակ է ժամանակով (օրինակ՝ սպորտային մրցումների ժամանակ), հաճախ կատարվում է միայն օրհներգի գործիքային ներածությունը։
Ջեյմս Էրլ Ռեյ
Վաղ տարիներ
Ռեյը ծնվել է Իլինոյս նահանգի Օլթոն քաղաքում՝ աղքատ ընտանիքում ։ Երկրորդ համաշխարհային պատերազմի ավարտին ծառայել է ամերիկյան բանակում։ 1949 թվականին առաջին անգամ դատապարտվել է գողության համար։ 1952 թվականին ստացել է 2 տարվա ազատազրկում տաքսու վարորդին զինված կողոպտելու համար։ 1955 թվականին դատապարտվել է 3 տարվա ազատազրկման գողության համար։ 1959 թվականին դատապարտվել է 20 տարվա ազատազրկման՝ 120 դոլար գողանալու համար ։ 1967 թվականին փախել է բանտարկությունից ։
Սպանության հանգամանքներ
Մարտին Լյութեր Քինգը գնդակահարվել է Մեմֆիս քաղաքում (Թենեսի նահանգ) 1968 թվականի ապրիլի 4-ին։ Այդ պահին Քինգը կանգնած էր Լորեյն մոթելի պատշգամբում՝ պատրաստվելով ղեկավարել գործադուլ անող աղբահանների ցույցը։ Միակ փամփուշտը հարվածել է նրա ծնոտի ստորին հատվածին՝ վնասելով պարանոցի մի մասն այնպես, որ տեսանելի է եղել ողնաշարը։ Կրակել են փողոցի մյուս կողմում գտնվող կահավորված սենյակներից։ Քինգի սպանությունից երկու ամիս անց՝ 1968 թվականի հունիսի 10-ին, Լոնդոնում սպանության մեղադրանքով ձերբակալվել է Ջեյմս Էրլ Ռեյը։
Դատավճռից հետո Ռեյը պնդել է, որ իրեն ստիպել են ստորագրել խոստովանական ցուցմունքներ՝ սպառնալով, որ հակառակ դեպքում մահվան դատավճիռ կստանա։ Խոստովանելով սպանությունը՝ նա դատապարտվել է 99 տարվա ազատազրկման։ Նրա խոսքով՝ ամեն ինչի հետևում կանգնած էր ինչ-որ խորհրդավոր Ռաուլ, իսկ ինքը՝ Ռեյը, միայն մասնակի պատասխանատվություն էր կրում սպանության համար՝ անձամբ դա չգիտակցելով։ Ռեյի փաստաբանը հասել է հրացանի բալիստիկ փորձաքննության, որից, ըստ մեղադրանքի, կատարվել է սպանությունը  ։ Եվ այդ փորձաքննության արդյունքները համոզիչ չեն եղել։ Ըստ փաստաբանի՝ միակ բանը, որի համար Ռեյը մեղավոր էր, զենք գնելն էր ապօրինի վաճառքի համար, որը նա կարծում էր, որ վաճառվելու է։ Այնուամենայնիվ, Ռեյը հիասթափվել է իր փաստաբանից, երբ նրա խորհրդով հարցազրույց է տվել Playboy ամսագրին և համաձայնել ստուգել ստի դետեկտորը։ Ըստ ստի դետեկտորի՝ պարզվել է, որ Ռեյը ստել է՝ ասելով, որ ինքը չի սպանել Քինգին և ասել է ճշմարտությունը՝ պնդելով, որ ինքը ներգրավված չէ որևէ դավադրությունների մեջ։ Մինչդեռ պարզվել է, որ Ռեյի փաստաբանը Playboy ամսագրից 11 հազար դոլար է ստացել։ Իմանալով այդ մասին՝ Ռեյը աշխատանքից հեռացրել է փաստաբանին և վարձել մեկ ուրիշին ։
Ջեյմս Էրլ Ռեյը մահացել է 1998 թվականի ապրիլի 23-ին Նեշվիլի հուշահամալիրի հիվանդանոցում՝ 70 տարեկան հասակում։ Նա երկար ժամանակ տառապել է լյարդի անբուժելի հիվանդությամբ և վերջին երկու տարիներին ավելի քան մեկ անգամ մոտ էր մահվան ։ Ռեյի մահը, տարօրինակ կերպով, սգի մեջ է գցել ոչ միայն իր հարազատներին, այլև Մարտին Լյութեր Քինգի այրուն և երեխաներին։ «Սա ողբերգություն է ոչ միայն պարոն Ռեյի և նրա ընտանիքի համար, այլև ամբողջ ազգի համար, - կարծում է Կորետա Սքոթ Քինգը։ - Ամերիկայի համար երբեք չի գա Ռեյի գործով նոր դատավարության օր, գործընթաց, որը կարող էր բացահայտել այս սպանության առեղծվածը և հաստատել Ռեյի անմեղության փաստը»։ Այս հայտարարության տակ ստորագրել են նաև սպանվածի երեք երեխաները՝ Մարտին Լյութեր Քինգ III-ը (նա հոր մահվան տարում տասը տարեկան էր), Դեքսթերը, որն այդ ժամանակ դարձել է յոթ տարեկան, և ամենաերիտասարդը՝ սուրբ Բերնիս Քինգը։
Ծանոթագրություններ
Կատեգորիա:Ամերիկացի մարդասպաններ Կատեգորիա:20-րդ դարի ամերիկացի հանցագործներ Կատեգորիա:Ամերիկացիներ իռլանդական ծագմամբ
1579
Մահեր
Կատեգորիա:1579 Կատեգորիա:Տարեթվեր
Առաջին փոխվարչապետ
Ըստ ՀՀ կառավարության կառուցվածքի և գործունեության մասին ՀՀ օրենքի՝ Կառավարությունը կազմված է վարչապետից, առաջին փոխվարչապետից, երկու փոխվարչապետներից և նախարարներից։ Ըստ օրենքի վարչապետը սահմանում է իր բացակայության ժամանակ առաջին փոխվարչապետի կողմից վարչապետին փոխարինելու կարգը, այդ թվում` վարչապետին փոխարինող առաջին փոխվարչապետի լիազորությունների ծավալը։ Այդ կարգով պետք է սահմանվի նաև վարչապետի կողմից իր լիազորությունների կատարման անհնարինության դեպքում առաջին փոխվարչապետի կողմից վարչապետին փոխարինելու կարգը ։
Հայաստանի Հանրապետության վարչապետի 2018 թվականի ապրիլի 21-ի՝ «Վարչապետի բացակայության և լիազորությունների կատարման անհնարինության դեպքերում վարչապետին փոխարինելու կարգը սահմանելու մասին» N 412-Լ որոշման համաձայն՝ վարչապետի լիազորությունների կատարման անհնարինության դեպքում վարչապետին փոխարինում է առաջին փոխվարչապետը ։
Ծանոթագրություններ
Կատեգորիա:ՀՀ գործադիր իշխանություն
1580
Մահեր
Կատեգորիա:1580 Կատեգորիա:Տարեթվեր
Առողջապահական թերթ
Առողջապահական թերթ, միամսյա հանդես։ Լույս է տեսել 1881-1884-ին, Երևանում։ Խմբագիր-հրատարակիչն էր Լևոն Տիգրանյանը։ Բժշկական առաջին հանդեսն է հայ իրականության մեջ։ Տպագրել է ժամանակի ականավոր բժիշկների հոդվածները, թարգմանական նյութեր ռուսական և եվրոպական բժշկական հանդեսներից։ Առողջապահական թերթը տարածվել է Երևանում, Մոսկվայում, Թիֆլիսում, Իրանում, հայաբնակ այլ վայրերում ։
Ծանոթագրություններ
Կատեգորիա:Հայկական բժշկական մամուլ Կատեգորիա:Հայաստանի հանդեսներ Կատեգորիա:Հայկական գիտական պարբերականներ
Լա Բարոնիա դե Ռիալբ
Լա Բարոնիա դե Ռիալբ (La Baronía de Rialb, La Baronia de Rialb, La Baronia de Rialb) մունիցիպալիտետ Իսպանիաում, գտնվում է Լիեդա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Նոգեռա շրջանում։ Տարածքը կազմում է 142,68 կմ2։ Բնակչությունը՝ 261 մարդ (2010 թվականի տվյալներով)։
Արտաքին հղումներ
Կատեգորիա:Իսպանիայի բնակավայրեր Կատեգորիա:1840 թվականին հիմնադրված բնակավայրեր
Բուժանք
Բուժանք, առողջապահական ամսագիր։ Լույս է տեսել 1926-1930 թվականներին, Փարիզում։ Տպագրել է առողջապահական և գիտա-բժշկական հոդվածներ, նյութեր՝ նվիրված հայ բժշկության պատմությանը, անվանի բժիշկներին, սպորտի, դպրոցի առողջապահական հարցերին, բուժման ժողովրդական եղանակներին։ Պարբերաբար լուրեր է տպագրել ՀԽՍՀ-ում առողջապահության գործի մասին։
Կատեգորիա:Հայկական բժշկական մամուլ Կատեգորիա:Ֆրանսիայի հայկական ամսագրեր
Ջեյմի Պատերսոն
Ջեյմի Չարլզ Ստյուարտ Պատերսոն (Jamie Charles Stuart Paterson, ), շոտլանդացի ֆուտբոլիստ, վինգեր։ Հանդես է գալիս անգլիական «Բրիստոլ Սիթիի» կազմում։
««Ուոլսոլ»»
Անգլիական թիմի հիմնական կազմում ֆուտբոլիստն իր դեբյուտը նշել է 2010 թվականի օգոստոսի 31-ին՝ Լիգայի գավաթի խաղարկության շրջանակներում կայացած «Չեստերֆիլդի» դեմ խաղում ։ Իր առաջին գոլը խփել է 2011 թվականի նոյեմբերի 5-ին՝ «Հադերսֆիլդ Թաունի» դեմ խաղում, որն ավարտվել է 1-1 հաշվով ։
2012-13 մրցաշրջանի իր առաջին գոլը Ջեյմին խփել է 2012 թվականի սեպտեմբերի 1-ին՝ «Բրենտֆորդի» դեմ խաղում ։ 2013 թվականի փետրվարի 2-ին ֆուտբոլիստը դուբլի հեղինակ է դարձել «Օլդհեմ Աթլետիկի» դեմ խաղում ։ Ապրիլի 1-ին տեղի ունեցած «Կովենտրի Սիթիի» դեմ խաղում Պատերսոնը նորից դարձել է գոլի հեղինակ, իսկ հանդիպումն ավարտվել է 4-0 հաշվով ։
«Նոթինգհեմ Ֆորեստ»
2013 թվականի հուլիսի 2-ին Ջեյմի Պատերսոնը տեղափոխվել է «Նոթինգհեմ Ֆորեստ»։ Նա թիմի հետ կնքել է 3 տարվա պայմանագիր։ Իր առաջին գոլը խփել է հուլիսի 20-ին՝ մինչմրցաշրջանային հավաքի շրջանակներում կայացած «Ռոյալ Անտվերպի» դեմ խաղում մ։ Ջեյմին իր առաջին պաշտոնական գոլը խփել է 2014 թվականի հունվարի 5-ին՝ Անգլիայի գավաթի խաղարկության շրջանակներում կայացած «Վեստ Հեմ Յունայթեդի» դեմ խաղում ։ Իսկ Չեմպիոնշիպի շրջանակներում նա իր առաջին գոլը խփել է «Բոլթոն Ուոնդերերսի» դեմ խաղում, որն ավարտվել է 1-1 հաշվով։ Փետրվարի 11-ին կայացած «Հադերսֆիլդ Թաունի» դեմ խաղում նա դարձել է դուբլի հեղինակ ։ Հանդիպումն ավարտվել է 3-0 հաշվով։ 2013-14 մրցաշրջանի ընթացքում ֆուտբոլիստը մասնակցել է 39 հանդիպման և դարձել է 12 գոլի հեղինակ։
2014-15 մրցաշրջանի ընթացքում Պատերսոնը մասնակցել է 25 հանդիպման և դարձել է ընդամենը 1 գոլի հեղինակ, որն էլ խփել է 2014 թվականի սեպտեմբերի 17-ին՝ «Ֆուլհեմի» դեմ խաղում։
«Հադերսֆիլդ Թաուն»
2015 թվականի սեպտեմբերի 1-ին 1 տարի վարձակալության ժամկետով Պատերսոնը տեղափոխվել է «Հադերսֆիլդ Թաուն» ։ Նոր թիմի կազմում նա իր առաջին հանդիպումն անցկացրել է սեպտեմբերի 12-ին՝ մասնակցելով «Կարդիֆ Սիթիի» դեմ խաղին։ Իր առաջին գոլը Ջեյմին խփել է 2015 թվականի հոկտեմբերի 21-ին։
«Բրիստոլ Սիթի»
2016 թվականի օգոստոսի 27-ին Ջեյմի Պատերսոնը 3 տարվա պայմանագիր է կնքել «Բրիստոլ Սիթիի» հետ։ Նա իր առաջին գոլը խփել է 2016 թվականի հոկտեմբերի 1-ին կայացած «Նոթինգհեմ Ֆորեստի» դեմ խաղում ։
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Հադերսֆիլդ Թաունի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Նոթինգհեմ Ֆորեստի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Բրիստոլ Սիթիի ֆուտբոլիստներ Կատեգորիա:Ֆուտբոլի հարձակվողներ
Կյանքը (ֆիլմ)
Կյանքը (Life), ռեժիսոր Դանիել Էսփինսոնի ամերիկյան գիտա-ֆանտաստիկական սարսափ ֆիլմ։
Ֆիլմի համաշխարհային պրեմիերան կայացել է 2017 թվականի մարտի 18-ին South by Southwest կինոփառատոնում։
Սյուժե
ՄՏԿ-ում գտնվող հետազոտողների խումբը, պատրաստվում է յուրացնել Մարսից վերադառցող ապարների նմուշներով մոդուլին։ Ռորի Ադամսը (Ռայան Ռեյնոլդս) ձեռքի մանիպուլյատորի օգնությամբ հասցնում է բռնել ՄՏԿ-ին մոտ թռչող մոդուլը։ Նմուշների հետազոտության ժամանակ հաստատվում է, որ մարսագնացը ապարների առաջնային վերլուծության ժամանակ չի սխալվել, և նրանց մեջ իսկապես կյանք կա։ Հետազոտողները հայտնաբերում են ենթադրաբար միաբջիջ արարած, որին Երկրի վրա տալիս են Քելվին անունը (ի պատիվ ԱՄՆ 30-րդ նախագահ Քալվին Քուլիջի)։
Քելվինի զարգացման գործընթացում պարզվում է, որ նա իրենից ներկայացնում է բազմաբջիջ գաղութային մարմին։ Հետազոտական սենյակում փոքր միջադեպից հետո, Քելվինը ընկնում է թմրության վիճակի մեջ։ Փորձելով նրան էլեկտրական շոկերի միջոցով դուրս բերել այս վիճակից, Քելվինը սկզբում կոտրում է Հյու Դերիի (Էրիոն Բակարե) մատները և ձեռքը, որից հետո ցույց տալով աննախադեպ սրամտություն, դուրս է գալիս սենյակից, բարձրանում Ռորիի կոկորդին, որը եկել էր Հյուին օգնելու և սպանում նրան։ Այնուհետև Քելվինը դուրս է գալիս Ռորիի մարմնից և դառնում մի քանի անգամ ավելի մեծ։
Արշավախմբի ավագ, Եկատերինա Գոլովկինան (Օլգա Դիխովիչնայա) Քելվինին ոչնչացնելու հրաման է տալիս, սակայն այրիչը, որով Ռորին ուզում էր սպանել այլմոլորակայինին բախվում է հրդեհային սենսորի հետ և ակտիվացվում է հրդեհի մարման համակարգը։ Քելվինը հասցնում է լաբորատորիայից դուրս գալ նրա խողովակներից մեկի միջոցով։ Միևնույն ժամանակ շարքից դուրս են գալիս Երկրի հետ հաղորդակցվելու համար սարքավորումները, չնայած նրանք հասցրել էին ուղարկել աղետի ազդանշան։ Եկատերինան դուրս է գալիս բաց տիեզերք, որպեսզի ախտորոշի պատճառը և գալիս է այն եզրակացության, որ Քելվինը որպես սնունդ կլանել է սարքավորումների սառեցման համակարգի սառնագենտը և այն գերտաքացել է։ Այդ պահին Քելվինը դուրս է գալիս խողովակաշարից դեպի տիեզերք և ընդգրկում Եկատերինայի սկաֆանդրը շարքից դուրս է բերում կենսապահովման համակարգը, Եկատերինան մահանում է, շնչահեղձ լինելով սկաֆանդրի սառեցնող սառնագենտով։ Թիմը հասկանում է, որ ոչ մի դեպքում չի կարելի թույլ տալ, որպեսզի Քելվինը հայտնվի Երկրում։ Հաշվի առնելով ծայրահեղ պայմաններին և նույնիսկ խորը վակուումի մեջ նրա գոյատևման գերբարձր հարմարունակությունը, նա կարող է ողջ մնալ, նույնիսկ եթե Երկրի վրա իջեցնեն ՄՏԿ-ի ուղեծրից մեկը։
Դևիդը և Միրանդան հայտնաբերում են, որ ՄՏԿ-ին մոտենում է տիեզերանավ, որը ծայրակցում է և փորձում է իր շարժիչների միջոցով դուրս բերել ՄՏԿ-ն դեպի բաց տիեզերք՝ Երկրից հեռու, քանի որ Երկրի վրա, ստանալով աղետի ազդանշանը, նրանք որոշեցին լիովին ոչնչացնել կայանը համաձայն Միրանդայի կողմից մշակված արձանագրության։ Շոն մտածելով, թե եկել են նրանց փրկելու, դուրս է գալիս պատիճախցիկից և թռչում դեպի շլյուզ, որպեսզի հանդիպի «փրկարարներին»։ Բացելով ծայրակցող շլյուզը, Շոն, ինքն էլ այդ չուզենալով, հնարավորություն է տալիս Քելվինին հարձակվել «փրկարարների» վրա, որոնց մարսեցին սպանում է։ Դևիդը և միրանդան փորձում են փրկել Շոին, բայց ապարդյուն, և նույնիսկ ՄՏԿ-ի ապահերմետիկացումը չի նպաստում դրան։
Դևիդը մտածում է Քելվինին թթվածնային մոմերով գայթակղել փրկարար պատիճախցիկներից մեկում փակել և ուղարկել նրան տիեզերք, իսկ մեկ այլ պատիճախցիկում Միրանդան կիջնի Երկիր ու կփրկվի։ Դևիդը թռչում է պատիճախցիկներից մեկում և փակվում այնտեղ Քելվինի հետ։ Նույն պատիճախցիկում փակվում է Միրանդան։ Պատիճախցիկները ծայրակցում են և նրանցից մեկը սկսում է արգելակվել Երկրի մթնոլորտ մտնելու համար, իսկ մյուսը թռչում է դեպի տիեզերք։
Իջնելով Երկրի վրա կապսուլան ջրէջք է կատարում Հարավչինական ծովում։ Ձկնորսները, որոնք մոտ էին, նայեցին իլյումինատորին և տեսնում Դևիդին, Փաթաթված Քելվինով և գոռալով «Ոչ, ոչ, ոչ»։ Միևնույն ժամանակ պարզվում է, որ Միրանդայի պատիճախցիկի ու ՄՏԿ-ի բեկորների հետ բախման արդյունքում, շարքից դուրս է եկել կառավարման համակարգը և կապսուլային քշում է ավելի հեռու, դեպի տիեզերք Միրանդայի սարսափած աղաղակների տակ։ Իսկ ձկնորսները, չնայած Դևիդի աղաղակներին բացում են պատիճախցիկը և նրա ընկած վայրին լողալով մոտենում են շատ նավակներ․․․
Արտադրում
2015 թվականի նոյեմբերի 18-ին Deadline.com կայքը հայտնել է, որ նախագիծը ֆինանսավորող Skydance Media ընկերությունը կանչել է ռեժիսոր Դանիել Էսփինսոնին, «Կյանքը» ֆիլմի նկարահանումների համար, Փոլ Վերնիկի և Ռետ Ռիվզի սցենարով ։ Ֆիլմի պրոդյուսերներ դարձել են Դևիդ Էլիսոնը, Դանա Գոլդբերգը, Բոնի Քերթիսը և Ջուլի Լիննը։
2016 թվականի հունվարի 28-ին Ռեբեկկա Ֆերգյուսոնը ստացել է ֆիլմում գլխավոր դերը ։ 2016 թվականի փետրվարի 16-ին դերասանական կազմին միացել է Ռայան Ռեյնոլդսը ։ 2016 թվականի մարտի 10-ին հայտնի է դարձել, որ Ջեյք Ջիլենհոլը կհայտնվի ֆիլմում ։ 2016 թվականի հունիսի 23-ին Հիրոյուկի Սանադան միացել է ֆիլմի դերասանական կազմին, որպեսզի կատարի Միջազգային տիեզերական կայանի տիեզերագնացի դերը ։ 2016 թվականի հուլիսի 19-ին The Hollywood Reporter ամսագիրը հայտնել է, որ Էրիոն Բակարեն և Օլգա Դիխովիչնայան կխաղան Միջազգային տիեզերական կայանի անձնակազմի անդամների դերերը ։
Հիմնական նկարահանումները սկսվել են 2016 թվականի հուլիսի 19-ին Shepperton Studios լոնդոնյան կինոընկերությունում ։
Մարքեթինգ
Թրեյլերի պրեմիերան կայացել է 2016 թվականի հոկտեմբերի 30-ին։ Ֆիլմի վերջնական թրեյլերը թողարկվել է 2017 թվականի փետրվարի 10-ին։
Ծանոթագրություններ
Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:2017 ֆիլմեր Կատեգորիա:Columbia Pictures ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ամերիկյան սարսափ թրիլեր ֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ամերիկյան սարսափ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆանտաստիկ ֆիլմեր տիեզերքի մասին Կատեգորիա:Բրիտանական թրիլեր ֆիլմեր Կատեգորիա:2010-ականների արկածային ֆիլմեր Կատեգորիա:Բրիտանական սարսափ ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ֆանտաստիկ սարսափ ֆիլմեր Կատեգորիա:Բրիտանական դրամա ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական արկածային ֆիլմեր Կատեգորիա:Ամերիկյան արկածային ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:Ամերիկյան թրիլեր դրամա ֆիլմեր Կատեգորիա:Ճապոներեն ֆիլմեր
1581
Մահեր
Կատեգորիա:1581 Կատեգորիա:Տարեթվեր
Ռոլլանգ
Ռոլլանգ (Rollag), կոմունա Նորվեգիայի Բուսկերուդ ֆյուլքեյում։ Կոմունայի վարչական կենտրոնը Ռոլլանգ բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 449.3 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին ։
Ռոլլանգի զինանշանը
Ռոլլանգ կոմունայի զինանշանը իրենից ներկայացնում է կարմիր գույնով ներկված վահան, ներքևի մասը սուր, որի վրա դեղին գույնով պատկերված է երկու հաստ գիծ ։
Տեսարժան վայրեր
Ռոլլանգ կոմունայում է գտնվում 1150-1200 թվականներին կառուցված Ռոլլանգ եկեղեցին, որը գտնվում է Ռոլլանգ բնակավայրի կենտրոնից մի քանի կիլոմետր հյուսիս։
Բնակչություն
Համաձայն 2007 թվականի մարդահամարի տվյալների՝ Ռոլլանգ կոմունայում բնակվում է 1419 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա ։
Աշխարհագրություն
Կոմունան գտնվում է պատմական Նումեդալ շրջանում գտնվող համանուն դաշտավայրում, որը համարվում է Նորվեգիայի ամենահյուսիսային դասշատավայրը։ Կոմունայի տարածքով է հոսում Լոգեն գետը, իսկ հյուսիս-արևմուտքում գտնվում է Վեգլայֆյել լեռնաշղթան։ Կոմունայի ամենաբարձր կետը Սթորեգյոնութ լեռն է, որն ունի 1289 մետր բարձրություն (Վեգլայֆյել լեռնաշղթա)։
Սարմեն Ալավերդյան
Սարմեն Ալավերդյան (30 հոկտեմբերի, 1964, Առաջաձոր, Մարտակերտի շրջան - 2 նոյեմբերի, 1993, Առաջաձոր, Մարտակերտի շրջան), հայ ազատամարտիկ, Արցախյան ազատամարտի մասնակից։
Կենսագրություն
Սարմեն Ալավերդյանը ծնվել է 1964 թ. հոկտեմբերի 30-ին Մարտակերտի շրջանի Առաջաձոր գյուղում։ Ավարտել է տեղի միջնակարգ դպրոցը։ Ծառայել է Գերմանիայում։ Զորացրվելուց հետո աշխատել է հայրենի գյուղում որպես վարսավիր։ Զինվորագրվել է Խաչենի գումարտակում։ Մասնակցել է պաշտպանական և ազատագրական մի շարք մարտերի։ Զոհվել է 1993 թ. նոյեմբերի 2-ին Առաջաձոր գյուղում։ Հետմահու պարգևատրվել է «Արիության համար» մեդալով։ Ամուսնացած էր, ունի երեք երեխա։ Հանգչում է Առաջաձորի գերեզմանատանը ։
Ձյուդոյի Ասիայի առաջնություն 2017
Ձյուդոյի Ասիայի առաջնություն 2017, անցկացվել է 2017 թվականի մայիսի 26-ից մայիսի 28-ը Չինաստանի Հոնկոնգ քաղաքում։
Հղումներ
Կատեգորիա:2017 ձյուդոյում Կատեգորիա:Ձյուդոյի Ասիայի առաջնություններ
Զելյոնի Յար (գյուղ, Վոլոդարսկի շրջան)
Զելյոնի Յար (Зелений Яр), գյուղ Ուկրաինայի Դոնեցկի մարզի Վոլոդարսկիում։
2001 թվականի տվյալներով Զելյոնի Յար գյուղում բնակվում էր 450 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վոլոդարսկի շրջանի բնակավայրեր Կատեգորիա:Ուկրաինայի գյուղեր
Բուժակ (հանդես)
Բուժակ, բժշկական և առողջապահական ամսօրյա հանդես։ Լույս է տեսել 1917-1919 թվականներին, Փրովիդենսում և Բոստոնում։ Տնօրեն-խմբագիր՝ Ա. Տեր-Մարկոսյան։ Տպագրել է հոդվածներ մարդու կազմախոսության և բնախոսության մասին, շարադրել առանձին հիվանդությունների ծագումն ու զարգացման ընթացքը։ Բուժակը առաջարկել է ԱՄՆ-ում ստեղծել Հայ բժիշկների միություն, որը մամուլի միջոցով և լսարաններում պետք է պրոպագանդեր բժշկական կարգապահություն, ծանոթացներ առողջապահական գիտելիքների հետ։
Կատեգորիա:Հայկական բժշկական մամուլ
Լուիջի Սքուարցինա
Լուիջի Սքուարցինա (Luigi Squarzina, ), իտալացի ռեժիսոր և դրամատուրգ։
Կենսագրություն
1946 թվականին ավարտել է Հռոմի դրամատիկական արվեստի ազգային ակադեմիան։ 1952 թվականին Հռոմում կազմակերպել և ղեկավարել է (Վ․ Դասմանի հետ) «Իտալական արվեստի թատրոնը», ուր բեմադրած Շեքսպիրի «Համլետ»-ը Լուիջի Սքուարցինային Իտալիայի անվանի ռեժիսորի ճանաչում է բերել։ Բեմադրություններ է տալիս դրամատիկական և օպերային թատրոններում, այդ թվում՝ Զենովայի «Տեատրո ստաբիլե»-ում, որը ղեկավարում է 1962 թվականից (Ի․ Կյեզայի հետ), ինչպես և «Լա Սկալայում» (Միլան) ու Հռոմի օպերայում։ Դոլդոնիի, Շեքսպիրի, Դոստոեսկու, Պիրանդելլոյի երկերի շարքում Սքուարցինան բեմադրում է նաև արտասահմանյան և իտալական ժամանակակից առաջադեմ դրամատուրգների պիեսները։ 1948 թվականից հանդես է գալիս նաև որպես դրամատուրգ։ Դիմադրության շարժման մասնակից Սքուարցինայի պիեսները («Լուսնի երեք քառորդը», 1953, «Նրա դերը պատմության մեջ», 1955, «Ռոմանիոլա», 1957, «Սեպտեմբերի 8», 1972, վերջինն է․ Դե Բեռնարտի և Ռ․ Զանգրանդիի հետ են) ուղղված են ֆաշիզմի դեմ և աչքի են ընկնում սուր քաղաքական պաթոսով։
Ծանոթագրություններ
Կատեգորիա:Իտալացի ռեժիսորներ Կատեգորիա:Իտալացի դրամատուրգներ Կատեգորիա:Իտալացի դերասաններ Կատեգորիա:Իտալացի սցենարիստներ
Agapanthia annularis
Agapanthia annularis, բեղիկավոր միջատների ընտանիքի կարծրաթևավոր տեսակ։
Նկարագիր
Բզեզի երկարությունը հասնում է յոթից տասնհինգ միլիմետրի։ Հանդիպում է ապրիլից հունիս ամիսներին։
զարգացում
Կենսական ցիկլը ձգվում է տարիներ։ Բզեզի այս տեսակը սնվում է տարբեր բույսերով, խոտերով, խոտաբույսերով։
Արտաքին հղումներ
Կատեգորիա:Միջատներ
1583
Մահեր
Կատեգորիա:1583 Կատեգորիա:Տարեթվեր
Իվոն Մվոգո
Իվոն Լանդրի Մվոգո Նգանոմա (Yvon Landry Mvogo Nganoma, ), կամերունական ծագմամբ շվեյցարացի ֆուտբոլիստ, «ՌԲ Լայպցիգ» ակումբի դարպասապահը։ Իր պրոֆեսիոնալ կարիերան սկսել է Բեռնի «Յանգ Բոյս» ակումբի կազմում, որտեղ բոլոր մրցաշարերում ընդհանուր առմամբ անցկացրել է 150 հանդիպում և մի քանի անգամ դարձել Շվեյցարիայի առաջնության չեմպիոն։ 2017 թվականի ամռանը գերմանական «ՌԲ Լայպցիգը» ձեռք է բերում նրան 5 մլն եվրոյի դիմաց։ 2017-18 թվականների մրցաշրջանում նոր ակումբի կազմում դարպասապահն անցկացրել է մեկ հանդիպում։
Ավելի վաղ հանդես է եկել Շվեյցարիայի ֆուտբոլի պատանեկան հավաքականների կազմերում, ինչպես նաև եղել է երկրի երիտասարդական հավաքականի թիմի ավագը։ Մի քանի անգամ հրավիրվել է Շվեյցարիայի ֆուտբոլի ազգային հավաքականի կազմ, ինչպես նաև ընդգրկվել է 2016 թվականի Եվրոպայի առաջնության ընդլայնված հայտացուցակի և 2018 թվականի աշխարհի առաջնության հայտացուցակում, սակայն այդ երկու մրցաշարերից և ոչ մեկում չի անցկացրել որևէ հանդիպում։
Վաղ տարիներ
Իվոն Մվոգոն ծնվել է 1994 թվականի հունիսի 6-ին Կամերունի մայրաքաղաք Յաունդեում, որտեղ անցկացրել է իր կյանքի առաջին վեց տարիները ։ Իր սեփական նշմամբ, նա համարյա չի հիշում իր վաղ մանկության պահերը, որը անցկացրել է հայրենիքում․ «Մենք ապրում էինք առանձին տանը, և ես ֆուտբոլ էի խաղում հարևան երեխաների հետ։ Մենք գնդակներ ունեինք, սակայն մենք նախընտրում էին ֆուտբոլ խաղալ պլաստիկ շշերով» ։ Հայրը լքում է ընտանիքին Իվոնի ծնվելուց որոշ ժամանակ հետո։ Մի քանի տարի հետո նրա մայրը ծանոթանում է մի շվեյցարացու հետ, որի մոտ նրանք տեղափոխվում են 2000 թվականին ։ Իվոն Մվոգոյի սպորտային կարիերան սկսել է բասկետբոլային դաշտից, մինչև նա 10 տարեկան հասակում համալրում է «Մառլի» ֆուտբոլային ակումբի կազմը ։ Այդ ժամանակ Իվոնը պրոֆեսիոնալ ֆուտբոլիստ դառնալու նպատակ չուներ և սկզբնականապես, լինելով բարձրահասակ և լավ խաղալով գլխով, ցանկանում էր հարձակվող դառնալ և գոլեր հեղինակել, սակայն նրա խաղընկերները խորհուրդ են տալիս նրան դարպասապահ դառնալ  ։ 2006 թվականին Իվոնը համալրում է «Ֆրիբուրի» պատանեկան կազմը ։
Յանգ Բոյս
«Յանգ Բոյսի» հիմնական կազմում Մվոգոն իր առաջին հանդիպումն է անցկացնում 2013 թվականի օգոստոսի 17-ին Շվեյցարիայի գավաթի խաղարկության շրջանակներում լրիվությամբ մասնակցելով «Վերիեի» դեմ խաղին ։ Խաղն ավարտվում է Յանգ Բոյսի ջախջախիչ 8-0 հաշվով հաղթանակով ։ Սկսվող առաջնության առաջին խաղը Մվոգոն անցկացնում է պահեստային նստարաններին, մինչև դեկտեմբերի 8-ին «Տունի» դեմ խաղի ընթացքում վնասվածքի չի ստանում հիմանական դարպասապահ Մարկո Վյոլֆլին ։ Հանդիպման 39-րդ րոպեին խաղադաշտ է դուրս գալիս 19 ամյա Մվոգոն։ Այդ պահին «Յանգ Բոյսը» կրում էր 0-1 հաշվով պարտություն, սակայն մնացած ժամանակահատվածում երիտասարդ դարպասապահը գոլ բաց չի թողնում և ետ է մղում մի հուժկու հարված։ Վյոլֆլին վնասվածքի պատճառով դուրս է մնում թիմի հիմնական կազմից մինչև մրցաշրջանի ավարտը իսկ Մվոգոն արդյունքում օգտվում է իր հնարավորությունից և դառնում է թիմի հիննական դարպասապահը։ Դեկտեմբերի կեսերին Յանգ Բոյսը երկարաձգում է թիմի հետ ունեցած իր պայամանգրի ժամկետը մինչև 2018 թվականը ։ 2013-14 թվականների մրցաշրջանում ընդհանուր հաշվով անցկացնում է 20 հանդիպում առաջնությունում, որոնցից վեցը չոր է ավարտում, իսկ «Յանգ Բոյսը» ավարտում է մրցաշրջանը մրցաշարային աղյուսակի երրորդ հորիզոնականը զբաղեցրած, զիջելով հինգերորդ անգամն անընդմեջ չեմպիոն դարձող «Բազելին» և արծաթե մեդալակիր «Հրասհոպերին» ։
Չնայած այն բանին, որ ամռանը Մարկո Վյոլֆլին վերադառնում է թիմի կազմ, Մվոգոն պահպանում է իր տեղը ակումբի հիմնական կազմում ։ 2014-15 թվականների մրցաշրջանում նա անցկացնում է Շվեյցարիայի առաջնության 36 խաղերից 35-ը, ինչպես նաև 11 հանդիպում Եվրոպայի լիգայի շրջանակներում ։ «Յանգ Բոյսը» հասել էր մրցության խմբային փուլ, որտեղ հաջող խաղ էր ցուցադրում իտալական «Նապոլիի», չեխական «Սպարտայի» և սլովակիական «Սլովանի» դեմ խաղերում։ Նրանք մրցաշարի 1/16 եզրափակիչ են դուրս գալիս խմբային փուլի երկրորդ հորիզոնականով։ Մվոգոն մասնակցում է խմբային փուլի շրջանակներում անցկացրած ակումբի բոլոր խաղերին և անցկացրած 6 խաղերից երեքը ավարտում է չոր, այսինքն առանց գոլ բաց թողնելու, ինչպես նաև դուրս է գալիս խաղադաշտ «Էվերթոնի» դեմ փլեյ-օֆֆ փուլի առաջին խաղում, որը ավարտվում է անգլիական ակումբի համար հաղթական 1-4 հաշվով ։ Այդ թիմերի պատասխան խաղում Մվոգոն մնում է պահեստային նստարաններին, իսկ «Յանգ Բոյսը» պարտվում է 1-3 հաշվով ։ Շվեյցարիայի առաջնությունում կրկին հաղթանակ է տանում «Բազելը», իսկ Մվոգոյի ակումբը այս անգամ զբաղեցնում է երկրորդ հորիզոնականը՝ հաղթողից ետ մնալով 12 միավորով ։
2015-16 թվականների մրցաշրջանում «Յանգ Բոյսի» գլխավոր մարզչի պաշտոնը լքում է Ուլի Ֆորտեն, որի գլխավորության տակ Իվոն Մվոգոն հանդես էր գալիս թիմի հիմնական կազմում։ Նրա փոխարեն գալիս է Ադոլֆ Հյուտերը, որը մինչ այստեղ գալը գլխավորում էր «Զալցբուրգը» ։ Այս իրադարձությունը ազդեցություն չի ունենում Մվոգոյի թիմային կարգավիճակի փոփոխման հարցում և նա պաշտպանում է իր առաջին համար մարզաշապիկը։ Առաջնության շրջանակներում ֆուտբոլիստը անցկացնում է 34 հանդիպում, երկու խաղ Շվեյցարիայի գավաթի խաղարկության շրջանակներում, ինչպես նաև առաջին անգամ մասնակցություն է ունենում Չեմպիոնների Լիգայի որակավորման փուլի շրջանակներում կայացած երկու խաղի ընդդեմ ֆրանսիական «Մոնակոյի», որոնք ավարտվում են «Յանգ Բոյսի» պարտությամբ ։
2016-17 թվականների մրցաշրջանում Մվոգոն մասնակցում է ազգային առաջնության շրջանակներում կայացած 35 հանդիպման, իսկ երկու հանդիպում անցկացնում է գավաթի խաղարկության շրջանակներում և տաս եվրոգավաթային հանդիպում ։ Շնորհիվ «Յանգ Բոյսի» կազմում իր Չեմպիոնների Լիգայի, Եվրոպայի լիգայի, ինչպես նաև Շվեյցարիայի ֆուտբոլի պատանեկան հավաքականի հանդիպումների շրջանակներում անցկացրած մրցելույթների՝ Մվոգոն հետաքրքրություն է առաջացնում մի շարք արտասահմանայան ակումբների շրջանում։ 2017 թվականի սկզբում տեղեկություններ են տարածվում, որ երիտասարդ դարպասապահի ծառայություններով հետաքրքրված են որոշ Բունդեսլիգայում հանդես եկող ակումբներ ։ Այդ ակումբներն էին մասնավորապես «Ֆրայբուրգը» և «ՌԲ Լայպցիգը», որը ներկայացնում էր իրեն, որպես երիտասարդ ֆուտբոլիստների մասնագիտացված զարգացում դրսևորող ակումբ ։ Լայպցիգյան ակումբի համար Մվոգոն այլընտրանքային տարբերակ էր Բերնդ Լենոյի տրասֆերի չկայացման դեպքում ։ Արդյունքում Լայպցիգը հրաժարվում է վճարել Լենոյի տեղափոխման համար պահանջվող գումարը և 2017 թվականի ապրիլի սկզբին նրանք պայմանավորվում են Իվոն Մվոգոյի ամառային տրանսֆերի վերաբերյալ ։ Անձամբ շվեյցարացի ֆուտբոլիստը կատարել էր իր որոշումը այդ երկու ակումբների միջև այն սկզբունքով, որ Լայբցիգը ուներ Չեմպիոնների լիգայի որակավորման փուլին մասնակցելու իրավունք ։ Մվոգոն մեկնաբանում է, որ իր տրանսֆերը գերմանական ակումբի կազմ, որպես հարթակ կարող է հանդիսանալ հետագայում Շվեյցարիայի ֆուտբոլի ազգային հավաքականի կազմում հանդես գալու համար ։
Հունիսի 2-ին «Յանգ Բոյսի» տնային մարզադաշտ «Ստադ դե Սյուիսում» Մվոգոն անցկացնում է իր վերջին հանդիպումը Բեռնի ակումբի կազմում։ Երկրպագուները հրաժեշտ են տալիս նրան տրիբունաներից տարբեր պատվացույց ձևերով, նրան շնորհավորում է ակումբի սպորտային տնօրեն Քրիստոֆ Շպիխերը և Շվեյցարիայի պատմության լավագույն ֆուտբոլիստներից մեկը՝ «Յանգ Բոյսի» գլխավոր գործակալ Ստեֆան Շապյուիզան ։ Պաշտոնապես տրանսֆերը տեղի է ունենում 2017 թվականի հուլիսի 1-ին, «Լայպցիգը» նրա համար վճարում է 5 մլն եվրո։ Մվոգոն Գերմանիայի առաջնության արծաթե մեդալակիրի հետ կնքում է չորս տարի ժամկետ ունեցող պայմանագիր և այդպիսով դառնում է Բունդեսլիգայի պատմության առաջին սևամորթ ֆուտբոլիստը   ։
«Լայպցիգ»
Թիմի հիմնական կազմում տեղ ունենալու համար մղվող պայքարում նրա հիմնական մրցակիցը Հունգարիայի ազգային հավաքականի դարպասապահ Պետեր Գուլաչին էր, ով նախորդ մրցաշրջանը անցկացրել էր որպես թիմի առաջին համարի մարզաշապիկը կրող ֆուտբոլիստ ։ Դրանից բացի ակումբում ներկա էր նաև շվեյցարական վետերան դարպասապահ Ֆաբիո Կալտորտին, որի հետ պայմանագիրը երկարաձգվել էր մեկ տարով, իսկ 2017 թվականին «Լայպցիգի» կազմն է համալրում «Շտուտգարտի» երիտասարդ գերմանացի դարպասապահ Ֆիլիպ Քյոնը ։ Քյոնը ակումբի կազմ էր հրավիրվել այն պատճառով, որ հեռանկարային էր, իսկ փորձառու Կոլտորտին պարտավոր էր փոխարինող դառնալ արտակարգ դեպքերում միայն ։ «Լայպցիգի» գլխավոր մարզիչ Ռալֆ Հազենհյուտլը նշում է, որ չնայած հունգարացու Բունդեսլիգայի շրջանակներում հանդես գալու համար ունեցած փորձի, սպասում է Գուլաչիի և Մվոգոյի միջև ձևավորվող պայքարին ։ Մվոգոյի շանսերը Գուլաչիին հիմնական կազմից դուրս թողնելու համար մինչև մրցաշրջանի սկիզբը դիտարկվում էին որպես շատ հնարավոր, անձամբ շվեյցարացին հայտարարում է այն մասին, որ պատրաստ է պայքարել թիմի կազմում առաջին տեղի համար ։
Նոր մրցաշրջանում Գերմանիայի գավաթի խաղակության շրջանակներում «Դորֆմերկինգենի» դեմ կայացած հանդիպումը Մվոգոն բաց է թողնում մեջքի հետ կապված խնդիրների պատճառով, իսկ մյուս ամիս մնում է պահեստային կազմում։ Նոր ակումբի կազմում շվեյցարացին առաջին անգամ խաղադաշտ է դուրս գալիս 2017 թվականի սեպտեմբերի 19-ին Գերմանիայի առաջնության 5-րդ տուրի շրջանակներում կայացած «Աուգսբուրգի» դեմ արտագնա խաղում, որը «Լայպցիգի» համար ավարտվում է 0-1 հաշվով պարտությամբ ։ Մվոգոն գոլ է բաց թողնում արդեն հանդիպման 4-րդ րոպեին. «Աուգսբուրգի» հակագրոհի արդյունքում դիպուկ հարվածով աչքի է ընկնում Միխաել Գրեգորիչը։ Այնուամենայնիվ ընդհանուր հաշվով, չնայած անվստահ մեկնարկի՝ Մվոգոն բարձր մակարդակի խաղ է ցուցադրում, հանդիպման երկրորդ խաղակեսում վտանգավոր հարված ետ մղելով և 27 փորձերից 22-ում հաջողությամբ ճշգրիտ փոխանցում կատարելով ։ Չնայած այս ամենին «Աուգսբուրգի» դեմ խաղը մինչև մրցաշրջանի ավարտը Մվոգոյի համար միակն է մնում բոլոր մրցաշարերում։ Մնացած խաղերում նա մնում է պահեստային նստարաններին, իսկ թիմի հիմնական դարպասապահն էր Պետեր Գուլաչին, ով ցուցադրում էր շատ բարձր մակարդակի խաղ ։ 2018 թվականի ձմռանը տեղեկություններ են տարածվում, որ հնարավոր է, որ Մվոգոն կես տարի ժամկետով պայմանագիր կնքելով, վարձավճարային հիմունքներով վերադառնա «Յանգ Բոյսի» կազմ, քանի որ թիմի գլխավոր դարպասապահը ուսի լուրջ վնասվածք էր ստացել, սակայն «Լայպցիգի» տնօրինությունը տեղեկացնում է, որ հակված է պահել Մվոգոյին թիմում, որպես Պետեր Գուլաչիին փոխարինող  ։ ԶԼՄ-ներում գարնանը լուրեր են պտտվում, որոնց համաձայն Գուլաչին դարձել էր մադրիդի «Ատլետիկոյի» և «Չելսիի» ֆուտբոլային թիրախը, ինչի շնորհիվ էլ շվեյցարացի Մվոգոն հնարավորություն կունենար ամռանը «Լայպցիգի» հիմնական կազմի դարպասապահը դառնալ ։ Բացի դրանից ակումբային մրցաշրջանի ավարտից հետո հնարավոր է, որ Մվոգոն վարձավճարային հիմունքներով համալրել մեկ այլ ակումբի կազմ՝ խաղային պրակտիկա ստանալու նպատակով ։
Միջազգային կարիերա
2014 թվականի գարնանը «Յանգ Բոյսի» կազմում հանդես եկող ֆուտբոլիստը գրավում է Կամերունի ֆուտբոլի ֆեդերացիայի տնօրինության հետաքրքրությունը, որը Մվոգոյին առաջարկում է հիմնական դարպասապահի տեղը 2014 թվականի աշխարհի առաջնության շրջանակներում։ Դարպասապահը մերժում է այդ առաջարկը, չնայած նրան, որ այդ հավաքականի կազմում տիրող մրցակցությունը մեծ մասամբ զիջում էր շվեյցարականին, նա նշում է, որ «զգում է իրեն հարյուրտոկոսանոց շվեյցարացի և երբեք չի ընտրի այն ճանապարհը, որտեղ տիրում է պակաս մրցակցություն» ։ 2014 թվականի նոյեմբերին Շվեյցարիայի ազգային հավաքականի գլխավոր մարզիչ Վլադիմիր Պետկովիչը առաջին անգամ հրավիրում է Մվոգոյին ազգային հավաքական՝ Լեհաստանի ազգային հավաքականի դեմ ընկերական խաղին մասնակցելու նպատակով, սակայն դարպասապահը այդ խաղը անցկացնում է պահեստային նստարաններին։ Հաջորդ անգամ Մվոգոն հայտնվում է հավաքականի կազմում 2015 թվականի հունիսին ։ Նա կրկին պահեստային նստարաններին անցկացնում է Լիխտենշտայնի դեմ ընկերական խաղը և 2016 թվականի Եվրոպայի առաջնության ընտրական մրցաշարի շրջանակներում կայացած Լիտվայի ազգային հավաքականի դեմ խաղը։ Սրանից հետո նա երկար ժամանակով չի հայտվնում հավաքականի հայտացուցակներում, սակայն ընդգրկվում է Եվրոպայի առաջնության ընդլայնված հայտացուցակի կազմի մեջ ։ Այնուամենայնիվ Շվեյցարիայի ազգային հավաքականի վերջնական հայտացուցակի մեջ նա չի ընդգրկվում. հաջորդող երկու տարիներում նա երկու անգամ հայտվնում է հավաքականի հայտացուցակում, սակայն այդպես էլ երկրի գլխավոր հավաքականի կազմում որևէ հանդիպման չի մասնակցում ։
2018 թվականի հունիսին Մվոգոն ընդգրկվում է Շվեյցարիայի ազգային հավաքականի հայտացուցակի կազմի մեջ Ռուսաստանում կայանալիք 2018 թվականի աշխարհի առաջնությանը մասնակցելու նպատակով, սակայն դարպասապահը այդպես էլ խաղադաշտ դուրս չի գալիս և չի մասնակցում որևէ հանդիպման ։
Բնութագիր և մականուն
Լայպցիգի սպորտային տնօրեն Ռալֆ Ռանգնիկը շվեյցարացու գերմանական ակումբ տեղափոխվելուց հետո նշել է, որ «Իվոնը լավ ռեակցիայով և դիրքի ճիշտ ընտրության կարողությամբ օժտված դարպասապահ է, որը աթլետիկապես հրաշալի է պատրաստված։ Չնայած այն բանին, որ նա 22 տարեկան է՝ մեծ փորձ ունի Շվեյցարիայի առաջնության, Եվրոպայի լիգայի և Շվեյցարիայի պատանեկան հավաքականների կազմում հանդես գալու հարցում» ։
Շնորհիվ իր ճարպիկության և մաշկի գույնի Մվոգոն «Յանգ Բոյսի» կազմում հանդես եկող իր նախկին խաղընկերոջ՝ Միխայել Ֆրայի կողմից ստացել է «սև կատու» կամ «սև հովազ» մականունը։ Բեռնի ակումբի կազմում հանդես եկող մեկ այլ ֆուտբոլիստ, արգենտինացի Գոնսալո Սարատեն տվել է Մվոգոյին «խելագար կատու» մականունը, հենց նմանատիպ իսպաներեն գրվածք է իր վրա կրում դարպասապահի ձեռնոցները. «gatos locos» (կատաղի կատուներ)։ Անձամբ Մվոգոն նշել է, որ չնայած իր հանգստության և դաստիարակվածության, «խաղադաշտում նա իրեն փոքր-ինչ կատաղի է դրսևորում» ։
Ֆուտբոլից դուրս
Ընտանիքը և ֆուտբոլը Մվոգոյի կյանքի ամենակարևոր երկու բաներն են ։ Ֆուտբոլիստի մայրը աստվածավախ քրիստոնյա է և տվել է իր հավատը որդուն ։ Մվոգոն աղոթում է ամեն խաղից առաջ և աջ դաստակի վրա կրում է փոքր խաչով թևնոց, որը չի հանում խաղի ընթացքում և թաքցնում է դարպասապահի ձեռնոցների տակ  ։ Մվոգոյի ֆուտբոլային երազանքն է Իսպանիայի առաջնությունում հանդես գալը, մասնավորապես «Ռեալ Մադրիդի» և կատալոնական «Բարսելոնայի» դեմ խաղալը ։ Իվոնը գիտի ֆրանսերեն, գերմաներեն, անգլերեն, պորտուգալերեն և որոշ չափով տիրապետում է նաև իսպաներենի ։
Ձեռքբերումներ
Ակումբային «Յանգ Բոյս»
Արտաքին հղումներ
Կատեգորիա:Ֆուտբոլի դարպասապահներ Կատեգորիա:Շվեյցարացի ֆուտբոլիստներ Կատեգորիա:Շվեյցարիայի հավաքականի ֆուտբոլիստներ Կատեգորիա:Յանգ Բոյզի ֆուտբոլիստներ Կատեգորիա:ՌԲ Լայպցիգի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Բունդեսլիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Չհվե Սու Յոնգ
Չհվե Սու Յոնգ (최수영; ), հարավկորեացի երգչուհի, ռադիո DJ, հաղորդավարուհի, պարուհի, դերասանուհի և գովազդային մոդել։ Հարավկորեական Girls' Generation խմբի անդամ։ Սու Յոնգը միակ ասիացին է, որը հայտնվել է Complex's Hottest '90s Babies ամսագրի ցուցակում։
Կենսագրություն
Սու Յոնգը ծնվել է 1990 թվականի փետրվարի 10-ին։ Նա մյուզիքլների դերասանուհի՝ Չհվե Սու Ջինի փոքր քույրն է ։ Սու Յոնգի հայրը՝ Չհվե Չոնգ Նամը, հայտնի ճարտարապետ է և շինարարական գործակալության գլխավոր մենեջերն է։ Սու Յոնգի մայրը, Մուն Սոհին, տնային տնտեսուհի է, նախկինում եղել է օպերային վոկալի ուսուցիչ։ Սու Յոնգի ընտանիքը հայտնի է և հաճախ է հայտնվում հեռուստատեսությունում։ 2011 թվականից Սու Յոնգի հայրը ակտիվորեն զբաղվում է ցանցաթաղանթի պիգմենտոզայի խնդրով։ Նա հիմնադրամ է հիմնել, որին SNSD-ին ակտիվորեն աջակցում են։
Ինչպես նաև Սու Յոնգը համարվում է ակտիվ աստղերից մեկը, որը փորձում է ուշադրություն գրավել Շարկո հինվադության հանդեպ, և մասնավորապես, հայտնի կորեացի բասկետբոլի մարզիչ Փակ Սըն Գիլի նկատմամբ։ Պատմելով իր հիվանդության և սիրո պատմությունը «Strong Heart» հաղորդման 54-րդ էպիզոդում, նա հույս ուներ, որ որպես հայտնի Girls' Generation խմբի անդամ, նա կարող է մարդկանց հասցնել այսպիսի հիվանդությամբ տառապող մարդկանց օգնելու կարևորությունը։
2009 թվականին Սու Յոնգն ավարտել է աղջիկների JeongShin ավագ դպրոցը։ Լինելով միջնակարգ դպրոցի աշակերտուհի, Girls Generation-ի առաջնաելույթից առաջ, նա երգել է դպրոցի երգչախմբում։ 2009 թվականից նա սովորում է Chung-Ang համալսարանի «Կատարողականություն և թատրոն» ֆակուլտետում իր գործընկեր Յու Րիի հետ։
Սու Յոնգը տիրապետում է կորեերենի և ճապոներենի  ։ Նա քրիստոնյա է։ Խոսելով Սու Յոնգի մասին, հնարավոր չէ նշել նրա հումորի զգացման և ուտելիքների հանդեպ ունեցած սիրո մասին։ Նա շատ ուրախ, ընկերասեր մարդ է, բազմաթիվ ընկերներով։
Անձնական կյանք
2014 թվականի հունվարի 3-ին թերթերը և Հարավային Կորեայի լրատվական պորտալները պայթում էին այն հոդվածներով, որ Սու Յոնգը հանդիպում է դերասան Չոնգ Կյո Հոյի հետ։ Հոդվածներին հաջորդեցին լուսանկարները, որոնցում երևում էր, թե ինչպես է զույգը միասին դուրս գալիս մեքենայից։ Շշուկները վաղուց կային, բայց երկուսն էլ ժխտում էին, ասելով, որ նրանք ընդամենը ծանոթներ են և միևնույն եկեղեցու ընկերներ։ Հետագայում Չոնգ Կյո Հոն նույնիսկ խոստովանել է, որ հանդիպում է մեկ ուրիշ աղջիկա հետ, բայց նա հայտնի չէ։ Ի վերջո, հանրությունը նրանց երջանկություն ցանկացավ, բայց նաև վրդովվել է, որ նա այդպես անամոթաբար խաբել է։ Ավելի ուշ Կյո Հոյի գործակալությունը հայտնել է, որ այդ քայլն արվել է, որպեսզի պաշտպանեն Սու Յոնգին և նրա այդոլի և SNSD-ի իմիջը։
SM Ent.-ը հաստատել է, որ զույգը իրականում հանդիպում է։ Գործակալությունը հայտնել է, որ նրանք չգիտեն, թե երբ են նրանք սկսել հանդիպել, բայց նրանք տվել են հետևյալ մեկնաբանությունը լրատվական ծառայություններին. «Խոսակցությունները հարաբերությունների մասին ճիշտ են։ Անցած տարի նրանք մտերիմ են եղել, որպես ընկերներ, բայց նրանց հարաբերությունները փոխվեցին… Խնդրում ենք, հոգ տարեք նրանց մասին»։
Երաժշտական կարիերա
2005 թվականին Չհվե Սու Յոնգը ձայնագրել է «InuYasha» անիմեի կորեական տարբերակի բացման թեման։
2008 թվականին Սու Յոնգը և Յու Րին երգել են «Working Mom» հեռուստասերիալի սաունդթրեկը
2009 թվականին Սու Յոնգը և Թիֆանին մասնակցել են The Blue (Կիմ Մին Ջոնգ և Սոն Ջի Չանգ) խմբի «Oh! My Love to You» (մյուս անվանումն է` «Feeling Only You») երգի ձայնագրմանը ։
Նրա առաջնաելույթը, որպես քնարերգու, եղել է «How Great Is Your Love» երգը Girls' Generation-ի երրորդ կորեական «The Boys» ալբոմից։ Խմբի մյուս անդամների՝ Յու Րիի և Սույոնի հետ միասին, գրել է «Baby Maybe» երգի լիրիկան, որը խմբի չորրորդ կորեական «I Got a Boy» ալբոմից է։
Ամռանը Սու Յոնգը կատարել է OST "Իմ կյանքի գարնանային օրերը" դորամայի համար, որում խաղացել է գլխավոր դերում։
2016 թվականի մայիսին հայտնի է դարձել, որ Սու Յոնգը դարձել է "What Do I Do" երգի լիրիկայի հեղինակը, որը ընդգրկվել է նրա գործընկերուհի Թիֆանիի միանձնյա ալբոմում։
Դերասանական կարիերա
2007 թվականին Սու Յոնգը խաղացել է «Անհաղթահարելի ամուսնություն» սիթքոմում Յու Րիի հետ ։ Նրանց կերպարները սիրահարված են եղել իրենց դասընկերոջը և ամեն կերպ փորձում էին գրավել նրա ուշադրությունը, այդ ընթացքում նաև մրցելով միմյանց հետ։ Դասընկերը իհարկե ուշադրություն է դարձնում նրանց։
2008 թվականին Սու Յոնգը նկարահանվել է «Ողջույն, աշակերտուհի» (Hello, Schoolgirl) ֆիլմում Լի Յունգ Հիի և Կանինի հետ միասին։ Նա խաղացել է գլխավոր հերոսուհու ընկերուհու դերը։
Սու Յոնգը հայտնվել է նաև որպես կամեո տարբեր հեռուստասերիալներում, ինչպիսիք են՝ «Oh My Lady!», «Paradise Ranch» և A« Gentleman’s Dignity» :
2012 թվականի մարտին նա անցել է լսումներ բժշկական «The 3rd Hospital» դորամայի համար, որը ցուցադրվելու է tvN հեռուստաալիքով։ Նա մարմնավորել է ալտահարուհի Ըն Ջինին, ով դարձել է սիրային քառակուսու մաս, դերասաններ Կիմ Սընգ Ուի, Օ Ջի Հոյի և Կիմ Մին Ջունգի հետ։ Նրա դերասանական խաղը շատ է դուր եկել քննադատներին և հեռուստադիտողներին։ Նաև նրա գործընկերը նկարահանման հրապարակից՝ դերասան Օ Ջի Հոն ասել է, որ իր կարծիքով, Սու Յոնգը լավագույն դերասանուհին է SNSD-ի խմբից։ Շատերը կարծում են, որ նա շատ բնական էր իր զգացմունքները ներկայացնում  :.